
О    Т     Ч    Е     Т   
ОТНОСНО:  РАБОТАТА НА РАЙОННО УПРАВЛЕНИЕ 
    “ПОЛИЦИЯ”  ГР. ПЕЩЕРА ЗА  2011 ГОДИНА.



УВАЖАЕМИ ДАМИ И ГОСПОДА ,

Районно управление “Полиция” гр. Пещера обслужва територията на общините: Пещера, Брацигово и Батак, обхващащи 13 населени места с над 40 000 жители на обща площ от 1 140 кв. км. През територията преминава второкласния шосеен път от републиканската пътна мрежа-  ІІ- 37,  пътища за курорта “Цигов чарк” и летовища ”Свети Константин”, ”Розовски вриз”, ”Атолука”, язовирите “Батак”, ”Малък Беглик”, ”Голям Беглик”, “Широка поляна”.

Оперативната обстановка на територията обслужвана от РУП- Пещера за  2011г. е в резултат на  обществено- икономическия живот  в страната. Основни фактори играещи роля за  криминогенната обстановка през периода бяха: финансовата криза и намаляване обема на  работа на големите фирми в района, като «Винпром- Пещера». Не без съществено значение са и намаляване работата в по- малки фирми, довели до съкращаване на работници или до  пълното им затваряне, като «Сокола» АД, «Механика» АД и др. довело до съкращаване на всичките им работници. Всичко това доведе до  увеличаване на безработицата и материалното състояние на населението.  На преден план  излязоха въпросите на  оцеляването и осигуряването на работа. Важен фактор е и големият брой освободени рецидивисти от затворите в страната през изтеклата година и др. 


Оперативната обстановка през 2011г. бе сложна и постоянно изменяща се. Забелязва  се тенденция на намаляване на регистрираните престъпления по криминална линия, както и лек спад на регистрираните по икономическа линия. Налице е устойчивост на регистрираните престъпления срещу неизвестен извършител, както и при разкриваемостта им. Увеличение се забелязва при регистрираните престъпления против собствеността /взломни кражби/, предимно от МПС в района на Пещера “Снежанка” и кражбите на черни и цветни метали, по-точно на кабели от далекопроводи на “БТК. Забелязва се тенденция на устойчивост на посегателствата спрямо електропреносната мрежа. Продължава да расте броя на децата необхванати от системата на образованието и особено от средите на ромското население. Сред подрастващите се разширява застрашително алкохолизма и употребата на наркотични вещества. Поради  социалната си и психическа незрялост, те лесно се превръщат в извършители и  жертви на престъпления.

Характерно за района обслужван от РУП- Пещера  е концентрация на  малцинствени групи и по- конкретно за тези населени  с преобладаващо ромско население. Техните социални и икономически проблеми са друг от факторите, влияещи върху оперативната обстановка. Болшинството от лицата живеещи в тях живеят под прага на социалният минимум, като същевременно са и нискоквалифицирани и необразовани, което затруднява намирането на работа  и трайни трудови  доходи. По тази причина част  от тях, основно в гр. Пещера, са се насочили  дейности забранени от закона. В това число са и   добив на дърва за огрев без съответно разрешително изискващо се по ЗГ, продажбата на акцизни стоки, основни цигари, без бандерол и др. По този начин си осигуряват финансови постъпления, чрез които преживяват. В тази връзка са предприети действия по планиране и извършване, както на превантивни мерки, целящи ограничаването до минимум на тези деяния, така и провеждането на необходимите ОИМ за пресичането и доказването на престъпната дейност на територията  на РУП- Пещера. 
Изброеното по-горе са фактори оказващи пряко влияние върху  оперативната обстановка и нивото на криминалната активност, регистрирана в района. 
През отчетния период служителите на РУП- Пещера се стремяха  с адекватни действия да овладяват престъпността. Въпреки характерните особености на района, ръководството на РУП насочваше силите и средствата си за недопускане и предотвратяване на престъпления и тяхното разкриване, недопускане на груби нарушения на обществения ред, защита законните интереси на гражданите, опазване на собствеността, охрана на обекти и масови мероприятия, КОС, контрол  по безопасността на движението, осигуряване на паспортния режим, оказване съдействие  на държавни и обществени организации, като ДГС, ДВСК, НАП, ДНСК, Прокуратура, Съд и граждани.  
СТАТИСТИКА И РЕЗУЛТАТИ
През 2011г. на територията на РУП - Пещера са регистрирани общо 488 броя ЗМ за извършени криминални престъпления, спрямо 551 ЗМ за 2010 година – намаление с 63 броя.

Общо регистрираните престъпления са 318 броя спрямо 342 броя за 2010 година- има намаление на ръста на криминалната престъпност с 24 броя престъпления. От тях са разкрити 159 броя за 2011 година /50,00% /,  спрямо 176 за 2010 г. / 51,46 %/. Налице е намаление на разкриваемостта 1,46%.

Регистрирани с НИ за 2011 година са 241 броя спрямо 253 броя за 2010 год. – намаление с 12 броя. Разкрити за 2011 година са 89 броя /36,93%/, спрямо 91 броя /35,97%/ -  намаление на разкритите с 2бр., а в процентно отношение  е налице увеличение на разкриваемостта срещу НИ с 0,96 %. 

         
През изминалата година  в РУП- Пещера са регистрирани 169 бр. престъпления против собствеността, спрямо 204 бр. за 2010г., намаление с 35 бр,  като от тях:

- Взломни кражби - 42бр. спрямо 69 за 2010г.- намаление с 27 престъпления.
- Домови кражби - 32 бр. спрямо 50 за 2010г.- намаление с 15 престъпления.
- Джебчийски - 2 бр. спрямо 2 за 2010г.налице е устойчивост.
- Други – 93бр. спрямо 83 за 2010г.
При тежките криминални престъпления  състоянието е следното:  

· умишлено убийстово – няма,  за 2010г. също няма
· изнасилвания /опит/ - 4 бр. спрямо 1 за 2010г. всичките разкрити.
· грабежи – 2 бр спрямо 3 за 2010г.
· криминален аборт - няма

По линия на МПС :

· противозаконно отнемане – 1 спрямо 3 за 2010г.
· кражби на вещи и части МПС – 16 бр. спрямо 10 за г. 

От изложеното е видно, че  продължават да доминират  посегателствата върху собствеността. През този отчетен период най-разпространеното престъпление е кражбата, като се забелязва увеличение на регистрираните престъпления  от този вид.  Увеличил се е делът и на  кражбите на вещи и части от МПС. Имаме намаление на противозаконно  отнетите МПС.  Характерното при отнемането на МПС  е, че в по-голямата си  част тези деяния действително са кражби с цел препродажба или разглобяване и продажба на частите от отнетите МПС. Разкриваемостта е все още ниска при този вид престъпление, като това се дължи на  усложненият и организиран характер на посегателствата.


С висока степен на обществена опастност са грабежите, които са с един по-малко спрямо 2010г.
През отчетния период на 2011г.  една от основните цели бе противодействието и разкриване извършителите на лица занимаващи се с разпространение на високорискови наркотични вещества, както и на такива занимаващи се с разпространение на акцизни стоки без бандерол. Голяма част от ресурса на управлението  бе пряко ангажиран в разкриването на горните престъпления.
Общо регистрирани престъпления за държане и разпространение на наркотични вещества са 9 бр. спрямо 24 за 2010г. Намалението им не се дължи на влошена работа от служителите на Районно управление “Полиция” - Пещера, а по- скоро определям, като овладяването на този  род престъпления. Не на последно място и добрата превенция. Същото се отнася и за намалелите драстично престъпления  за управление на МПС след употреба на алкохол и управление без СУ на МПС.
Независимо от постигнатите резултати по този вид престъпление, през настоящата 2012г., ще бъдат предприети  действия по планиране и извършване както на превантивни мерки, целящи ограничаването до минимум на разпространението на наркотични вещества на територията на РУП- Пещера, така и провеждането на необходимите оперативно-издирвателни мероприятия за пресичането и доказването на престъпната дейност на извършителите им. Ще бъдат увеличени  специализираните полицейски операции за предотвратяване, пресичане и разкриване на престъпления, свързани с разпространение, притежание  и употреба на наркотични вещества и акцизни стоки без бандерол.
Оперативната обстановка през 2011 година по линия на противодействие на икономическата престъпност се характеризира с намаление на регистрираните икономически престъпления. По начало икономическата престъпност се характеризира със своята латентност.

През отчетната 2011 година са регистрирани 84 ЗМ спрямо 95 броя за 2010 година или намаление с 11бр. престъпления, а в процентно отношение  12 % спрямо регистрираните през 2010 г. 

Общо регистрираните икономически престъпления за 2011 година са 29 броя от които срещу НИ - 12 броя, срещу 36 броя от които срещу НИ - 9 за 2010 година или намаление с 8 %. 

От регистрираните икономически престъпления за 2011 година са разкрити 23 броя или 79,31 % спрямо 28 броя или 77,78 % за 2010 година, което представлява увеличение на разкритите спрямо регистрираните с 1,53 %. 

От регистрираните 12 броя икономически престъпления срещу НИ през 2011 година са разкрити 6 броя или 50,00 %, спрямо 9 регстрирани за 2010, от които разкрити 4 или 25,00 %, което е увеличение с 25,00%. 

Структурата на регистрираната икономическата престъпност през 2011 година на територията на РУП Пещера с най-голям относителен дял са престъпленията против стопанството – 58,33 %. Следват престъпленията в горското стопанство 41,66 %, документните престъпления – 20,24 % и престъпленията против собствеността – 19,05 %., по видове са както следва:

-              престъпления в горското стопанство 49 бр., спрямо 42 бр. за 2010г.

· документни престъпления – 17 бр., спрямо 26 за 2010г.
· престъпления по служба – 2 бр. спрямо 2 за 2010г.
· измами 5 бр. спрямо 2 за 2010г.
· подкуп 0 бр. спрямо 1 бр. за 2010г.
· други  по глава VІ от НК– 11бр. спрямо 22 за 2009г.

От посочените по-горе статистически данни за 2011 година сравнени с тези за 2010 година, може да се направи извода, че постигнатите резултати през отчетния период са добри, което се дължи на намаляване броя на регистрираните икономически престъпления и увеличение на разкриваемостта.

Въпреки увеличението на регистрираните икономически престъпления срещу НИ за 2011 г., значително нараства дела на разкритите или се наблюдава увеличение на разкриваемостта с 25%. 

Основно това се дължи на добрите резултати постигнати в противодействието на престъпленията извършвани в горския фонд. Запазва се броя на разкритите престъпления по чл. 235 от НК. В резултат на проведените СПО по линия „търговия с акцизни стоки” са образувани 10 бр. досъдебни производства и са иззети 56 984 къса цигари и 8,790 кг. тютюн. Спрямо 5 досъдебни производства за 2010г.
Във връзка с така направените констатации усилията в работата по линия „противодействие на икономическата престъпност” през 2012 г. освен борбата с конвенционалната престъпност трябва да се насочат към превенция и противодействие на нарушенията и престъпленията свързани с продажбата на акцизни стоки, различните престъпления срещу финансовата и данъчната система, разходването на средствата отпуснати от европейските фондове и държавния бюджет и в тази връзка противодействие на корупцията в местната и изпълнителна власт.

ДЕТСКА ПЕДАГОГИЧЕСКА СТАЯ

Общо водените на отчет в ДПС малолетни и непълнолетни лица, извършители на престъпления и противообществени прояви в началото на  отчетния период са 26, от тях утвърдени /ПД/ -2 и проявени –24.

Ново заведени на отчет за извършени престъпления и противообществени прояви през 2011г. са 16.

 През годината общо водените на отчет са 42 М и Н лица.

Снети от отчет за периода са 13 М и Н лица, от които 9 поради поправяне, 4 навършване на пълнолетие.

В края на отчетния период, на отчет в ДПС се водят 29 М и Н. Малолетни – момичета 0, момчета 2 и непълнолетни – момичета 1, момчета 26.
Новооткритите профилактични дела са 2, снети лица с ПД – 2 поради навършване на пълнолетие. Наличност в края на отчетния период 3

Преминали през РУП малолетни и непълнолетни лица са 48, от които 27 за бягство от дома и скитничество, 21 на други основания.

Проведените лекции и беседи по програмата “Работата на полицията в училищата” 22 по утвърден план в четири основни училища.

До всички директори са изготвени писма за спазване разпоредбите на чл. 7, ал. 1, ал. 2 и ал. 5 от Закона за закрила на детето.

Изготвените сигнални писма са 4, като до Д “Социално подпомагане” гр. Пещера са 2, до МКБППМН – Брацигово 2. 

През 2011г. не е предоставяна полицейска закрила.

ИДПС е участвал  в 10 заседания на МКБППМН, на които са разгледани 10 възпитателни дела и са наложени 10 възпитателни мерки по чл.13 от ЗБППМН.

От ИДПС е изготвен списък на криминалния контингент МН.

М и Н извършители на престъпления, извършени престъпления – брой, процент за РУП – Пещера

	години
	МАЛОЛЕТНИ
	НЕПЪЛНОЛЕТНИ
	ОБЩО

	
	Извършит.
	Престъп.я
	Извършители
	Престъпления
	Извърш.
	Прест.

	2010
	6 – 2,75%
	4 – 1,80%
	16 – 7,34%
	15 – 6,76%
	22
	19

	2011
	4
	5
	26
	30
	30
	31


· М и Н участвали в извършването на престъпления  30, срещу 22 за 2010г.

малолетни 4, срещу 6 и непълнолетни 26, срещу 16 за 2010г.

Брой престъпления извършени от М и Н- 31, срещу 19 за 2010г.

от малолетни 5, срещу 4 за 2010г. и непълнолетни 30, срещу 15 за 2010г.

След анализ на данните за 2011г.и съпоставянето им със същия период на 2010г. може да се направят следните изводи:

Престъпленията извършени от М и Н и техните извършители са се увеличили.

В повече от случаите това са не обхванати  в училище. Друга причина е липсата на родителски контрол и възпитание.

При някои от престъпленията това е станало в съучастие с пълнолетен, което е типично при циганската общност.

М и Н обект на престъпление са 16

Направения анализ е основа за изготвянето на плана за работа на ИДПС през следващия период.

Общо профилактичната работа в училищата протича по Българо-Британската програма “Работа на полицията с училищата”, “превантивна програма за превенция на детски асоциални прояви”  изготвена от МКБППМН към Община Пещера.

Изнесените лекции са диференцирани според интереса, възрастта и актуалността на проблемите в обществото.

Ефективно се наблюдават всички учебни заведения от служители на полицията за недопускане употреба и разпространение на наркотични вещества.

Към общините са изградени и работят “Мултидисциплинарни екипи” обединяващи Д”СП “отдел “Закрила на детето”, МВР, МКБППМН,  РЦЗ, МОН, НПО.

От 2011г. са изградени нови екипи съгласно “Координационния механизъм”, където МВР е страна в договора подписан от Министъра на МВР, което улеснява комплексното, бързо и ефективно проследяване на всеки конкретен случай. През годината екипа в Община Пещера е взел отношение по 6 случая. Екипа в Община Батак е взел отношение по 1 случай.

Изградена е и работи “Комисия за закрила на детето” под председателството на кмета на Община Пещера.

В Община Пещера има телефон на доверието, като получените сигнали се поставят на вниманието на комисията за тяхното решаване.

ПОЛИЦЕЙСКО РАЗСЛЕДВАНЕ


През 2011г. в РУП -Пещера разследващите полицаи  са работили по 17 НП спрямо 30 за 2010г., намаление с 13бр, 39БП спрямо 42 за 2010г., намаление с 3 бр. и  новообразувани 337дознания спрямо  378 за 2010г. намаление 41бр.

ОБЕЗПЕЧАВАНЕ НА РЕДА ПРИ МАСОВИ МЕРОПРИЯТИЯ.
Охраната на реда при провеждане на масови мероприятия и недопускане на нарушения и нерегламентирани прояви е една от първостепенните функции на охранителната полиция.



През изминалата 2011 г. на територията на РУП  Пещера са проведени общо 70 бр. масови мероприятия, спрямо 66 за 2010г., а именно:



- Политически - 17


- Културно-масови - 5


- Религиозни - 6


- Спортни - 42




В охраната на масовите мероприятия са участвали общо 420 служители. При провеждането на всяко охранително мероприятие се изготвяше план за охрана, като се спазваха дадените указания в инструкциите и окръжните на ГД ”ОП”.


-Охрана на църковния ритуал "хвърляне на кръста" по случай „Богоявление"
-Охрана на тържествата по случай 3-ти март - Национален празник на Р България

- Провеждане на охранително мероприятие за обезпечаване на общественият ред на територията на РУП Пещера на 05/06.05.2011 г. във връзка с провеждане на празника на  гр. Пещера и с. Радилово - честване на годишнина от Априлската епопея.

- Охрана на църквите по време на църковната литургия за “Великден” на територията на РУП Пещера

- Провеждане на тържествата по случай първото честване на новопрославените Баташки мъченици след тяхната канонизация в гр. Батак.

- Охрана на масови мероприятия  по случай честване на 135 години  от Априлската епопея и празника на гр. Батак на 15,16 и 17.05.2011 г. на територията обслужвана от Участък полиция Батак и много други.

При провеждането на всяко охранително мероприятие се изготвяше план за охрана, като се спазваха дадените указания в инструкциите и окръжните на ГД ”ОП”.

За изминалия период няма констатирано нарушение на обществения ред и нерегламентирани прояви по време на масовите мероприятия. Служителите участващи в охраната не са допуснали дисциплинарни нарушения.

АДМИНИСТРАТИВНО-НАКАЗАТЕЛНА ДЕЙНОСТ.
През 2011 година служителите на РУП- Пещера са констатирали нарушения по възложените за контрол нормативни актове общо 4323бр.  нарушения спрямо 4549 бр. за 2010 г. намаление с 226 бр. Наложените санкции с актове са общо 1992 бр. и фишове общо 2331 бр. спрямо 2010г. 1893 акта и 2656 фиша. 



Констатираните нарушения и наложени санкции по отделните нормативни документи е:

	№
	    Наименование на норм. Документи

	     2011 г.
	   2010 г.
	     Разлика
	

	1
	ЗМВР
	60
	44
	+ 16
	

	2
	ЗБЛД
	1246
	1100
	+ 146
	

	3
	ЗЧРБ
	0
	0
	 0
	

	4
	ЗДП
	638
	627
	+ 11
	

	
	-   СЛУЖИТЕЛИ  КАТ
	373
	443
	- 70
	

	
	-    СЛУЖИТЕЛИ ООР и ТП
	265
	184
	+81
	

	5
	ЗКВВООБ
	7
	4
	+ 3
	

	6
	Наредби на ОбС
	31
	111
	- 80
	

	7
	ЗОСИ
	0
	1
	+ 1
	

	8
	Чл.218б от НК
	7
	6
	+ 1
	

	9
	Фишове
	2331
	2656
	- 325
	

	10
	ОБЩО
	4320
	4549
	- 227

	




И по Указа за борба с дребното хулиганство 3 бр. спрямо 2 бр. за 2010г.
                              

                  

    
От горната таблица е видно, че общият брой на констатираните нарушения и съставени актове и фишове през отчетния период на 2011 г. е с 226 бр. в по-малко спрямо същия период на 2010 г. Посочената разлика в минус на АУАН се дължи на обстоятелството, че през изтеклата 2011 г. след пускането на фишовете като административна мярка, звеното на пътен контрол установяваше с АУАН само грубите нарушения по ЗДвП и съответно маловажните с фишове. Като се има предвид административно -наказателната дейност следва да се посочи, че през годината се обърна особено внимание на подобряване на профилактичната дейност изразяваща се в засилено полицейско присъствие в дните и часовете с интензивен трафик и различните форми за работа с обществеността по линия на безопасността на движението.

Служителите от “ПК” са посетили за 2011 година общо 92 ПТП спрямо 99 за 2010 година / минус 7бр./.  От тях тежки ПТП-та 11бр. с 5 убити и 11 ранени граждани спрямо 9 бр. тежки ПТП с 0 убити и 9 ранени за 2010 година /+5 убити и +2 ранени/. Леките ПТП са 83бр. спрямо 90бр. за 2010г. /минус 7бр/. Така погледнати цифрите сочат на статистика с намаление общия бр. ПТП и увеличение на тежките ПТП, убитите и ранените. Във връзка с осъществилите се тежки ПТП бе направен анализ на обстоятелствата довели до същите, както и на цялостната пътно транспортна обстановка. Ведно с направените изводи анализът сочи на обстоятелства, които би следвало да се упоменат, като това, че при първото тежко ПТП /през м. август 2011г. , довело до 1бр. убит и 1 бр. ранен автомобилът осъществил ПТП е управляван от водач, живущ извън обслужвания от РУП Пещера регион. В тази насока и във вр. със същото не би могло да се твърди, че по отношение на него е била налице превенция осъществявана от “ПП” и като цяло от РУП Пещера. Може да се каже, че същият е посетил региона ни инцидентно и е осъществил ПТП, като за съжаление само при  това ПТП загива един човек и е налице един ранен. При двете от следващите тежки ПТП /между Радилово-Кап.Димитриево и м.Цигов чарк/ – довели до 3 бр. убити и 2 бр. ранени автомобилите осъществили ПТП са управлявани от водачи, които не са засичани като системни нарушители на ЗДвП. В този смисъл може да се твърди, че водачите са осъществили ПТП инцидентно, за съжаление завършили с тежки последици. По отношение на четвъртото тежко ПТП в с.Исперихово, довело до 1 бр. убит и един бр. ранен може да се каже, че фактически се касае по скоро до деяние от битово криминален характер /след възникнал скандал привел в движение МПС и прегазил присъстващи лица/. Следва да се отбележи, че от значение за осъществилите се ПТП бе и обстоятелството, че от 01.08.2011г. до 16.11.2011г. път II-37 преминаващ през обслужваната от РУП Пещера територия бе прекомерно натоварен поради затваряне за ремонт отсечката с.Варвара-гара Костандово-Велинград. Това обстоятелство създаде големи затруднения в трафика и определено създаде предпоставки за ПТП. Въпреки това, не би могло да се твърди, че осъществяваната от звеното превенция във вр. с безопасността на движението през изминалата година е била в недостатъчна степен, видно от посочените до момента резултати. 
ВЗАИМОДЕЙСТВИЕ С ДЪРЖАВНИ И МЕСТНИ ИНСТИТУЦИИ.


Взаимодействието с държавните и местни институции се основава на заложените в нормативните документи съвместни функции за контрол и съдействие.



През годината бяха извършени съвместни  полицейски операции с Държавните горски и ловни стопанства, за охрана  и опазване на дивеча и  горския фонд. Със служители от МКБППМН при Община Пещера, ДНСК- Пазарджик, РИОКОЗ, ДВСК и др. Непрекъснато се оказва съдействие  в ежедневната работа  на Дирекция “Социално подпомагане”- Пещера, Кризисен център”- Пещера, Съдебно-изпълнителната служба, Община- Пещера, Електроразпределение – Пещера, ВиК – Пещера и др. 



През изминалата 2011 год. връзката на РУП – Пещера със средствата за масово осведомяване  в района се осъществяваше чрез Началника на РУП – Пещера. Отлични са взаимодействията с  журналистите от местните вестници в Пещера, Брацигово и Батак, както и  с радиовъзлите по населените места.  


С тяхното съдействие  много наши инициативи  и мероприятия свързани с безопастността на движението, опазване имуществото на гражданите, информации по линия на КОС.  Съобщенията за увеличение на даден вид престъпления, като телефонни измами, кражби по домове и какви мерки следва да предприемат за предотвратяването и недопускането им,
станаха достояние на всички граждани. Периодично във всички СМО, чрез пресцентъра на ОДМВР- Пазарджик се подават материали за оперативната обстановка в района, за извършени и разкрити криминални престъпления, станали ПТП и причините довели  до това.



Тенденции и доминиращи  криминогенни  фактори в региона

 
През 2011г. основните криминогенни фактори обуславящи престъпността бяха:

· сложна социално-икономическа ситуация предизвикана от продължаващата световната икономическа криза;

· нарасналата безработица;

· дълбока духовна криза в обществото и социалната разруха;

· социално- битовото положение на ромското население;

· стремеж към придобиване на лесни доходи и др.


За постигането на по- благоприятна криминогенна среда е необходимо да се изпълни следното:
              -  Активизиране дейността на гражданското общество по въпросите свързани с противодействието на престъпността и гарантиране на правовия ред.

              - Повишаване ефективността на разкриване и разследване на криминални и  икономически престъпления и контрол по регистрацията и движението на заявленията на гражданите за престъпни прояви.

              - Утвърждаване на превенцията, като основен инструмент за противодействие на криминалната и икономическата престъпност.

              -  Постигане на по-високи резултати в противодействие на престъпността в сферата на икономиката.

              - Намаление на престъпленията, извършвани от малолетни и непълнолетни лица.

     - Подобряване на организацията и работата по противодействието на кражби от електропреносната и електроразпределителната мрежа, както и от електросъобщителната мрежа и съоръжения. Предприемане на мерки по пресичането и ограничаването им. 

      - Провеждане на активни и целенасочени действия по отношение извършени закононарушения с финансови средства по програми и проекти финансирани от ЕС или общинския и държавен бюджет.   

       -   Недопускането и разкриването на незаконната търговска дейност с акцизни стоки. 

       -  Засилване на контрола над дейностите свързани с дърводобива и дървопреработването в обслужвания район .  



В сферата на традиционната престъпност посегателствата  срещу собствеността- кражбите, ще запазят водещата си  позиция.
Може да се очаква нарастване им, ако се задържи или увеличи нарасналата към момента безработица.



Икономическата престъпност  ще продължава да бъде явление  сериозно възпрепятстващо икономическата реформа и нанасянето на големи финансови загуби на страната.

ИЗВОДИ, ОЦЕНКИ И ПРОБЛЕМИ В РАБОТАТА



Анализирайки работата на РУП- Пещера през 2011 г. можем да направим следните общи изводи:

Тежките престъпления: убийства, грабежи, изнасилвания си запазват тенденция на постоянна величина  в обслужваната от  РУП територия.

  
Сериозно са занижени резултатите през 2011г. по безопасността на движението и регистрираните ПТП. Обстановката по пътната мрежа в региона продължава да е сложна, дължаща се на грубото незачитане правилата на движение, шофиране  с превишена скорост, употребата на алкохол  от водачите, бягства от мястото на произшествието. В тази връзка са предприети редица мерки за контрол над пътната мрежа, провеждане на СПО с цел недопускане на тежки пътнотранспортни произшествия.


Престъпността се утежнява от повишената активност на рецидивистите. Оформя се контингент от лица с тежка престъпна биография, за които престъплението е единствения източник на доходи и средства за живот.



Непрекъснато в престъпления се въвличат малолетни и непълнолетни, като активно участват в употребата на наркотични вещества, кражби и бягства от дома.
Служителите от РУП- Пещера изпълниха своите задължения по охрана на обществения ред, безопасността на движението и осигуряване на охрана на масовите мероприятия в обслужвания район. В срок бяха изпълнявани всички възникнали и текущи задачи по охрана на обществения ред и противодействието на престъпленията. Постигнатите резултати по отношение на охраната на масови мероприятия са много добри. Няма допуснати нарушения и нерегламентирани прояви. 



Една от основните трудности през изтеклата 2011г., пред които бе изправено управлението продължава да е неокомплектоваността на състава. През цялата 2011г. двата участъка Брацигово и Батак  нямаха началници. През месец септември напусна и зам. началника  на група “Охранителна полиция”. Част от служителите напуснаха поради пенсиониране или преместване в друго структурно звено на МВР. Като цяло Районно управление “Полиция”- Пещера продължава да работи с повече от  петнадесет полицаи по- малко отколкото е щата на районното. От това следва да се направи извода, че състава на РУП е работил при голяма  натовареност.  



В заключение отново искам да кажа, че борбата срещу престъпността има успех само тогава, когато е дело на всички, а не само на специализираните органи. Само тогава, когато се активизира дейността на гражданското общество по въпросите свързани с противодействието на престъпността и то повярва на органите на реда и им съдейства всячески. В противен случай едва  ли бихме постигнали нужната ефективност.
14.03.2012 год.                                        


НАЧАЛНИК НА 

 град Пещера                                       


РУП ГР.ПЕЩЕРА                     

 Изп./Нап. Ат. Топчиев                      


ГЛ. ИНСП.:___________









/АТ. ТОПЧИЕВ/

